hu hu hu hu hu hu pl hu hu hu en de hu hu hu hu hu hu hu hu hu hu hu hu hu hu hu es hu hu hu en hu sk hu hu hu hu hu hu hu hu hu pt pt it es it hu hu cs en hu hu pt hu hu pl hu
Nespresso Galapagos Exclusive Edition - Kávékapszula Online
Kávékapszulák, Nespresso kapszula, kapszulás kávé, kávé receptek
A Nespresso Galapagos Exclusive Edition (magyarul exkluzív kiadás) egy különleges és kivételes kávé. Az árában legalábbis mindenképpen.
Félreértés ne essék, nem mindennapi kávéról van szó, és maga az exkluzív kiadás is azt jelenti, hogy ezt a kapszulát várhatóan a készlet erejéig lehet majd csak megvásárolni. De az ember nem tudja nem észrevenni a Nespresso Galapagos kiemelkedő árát, hiszen ez a kávékapszula több, mint duplájába kerül, mint az átlagos kapszulák a cég kínálatából.
Hogy megéri-e az árát? Vagyis kap-e érte az ember annyit, amennyivel többe kerül? Ez persze – mint szinte talán minden kávé esetében – nagyrészt egyéni ízlés és preferencia érzése. Ha azt nézzük, hogy a Galápagos-szigetekről – ami persze leginkább az óriásteknősről ismert – nem gyakran iszunk kávét, akkor mindenképpen. Ha az ízvilágot vagy az élményt tekintjük, akkor bevallom, számomra nem okozott akkora pozitív meglepetést, hogy másodszor is megrendeljem. (Tipp: görgess lejjebb, és olvasd el a Frissítés részt egy tuti tippért!)
A dizájn kérdése talán másodlagos, de főleg egy ennyire magasra árazott terméknél nem feltétlenül elhanyagolható. És habár a Galapagos kapszulák doboza gyönyörű, maguk a kapszulák a legegyszerűbb, szürke-alumínium csomagolást kapták. Személyes véleményem szerint egy ennyire exkluzívként pozicionált kávé megért volna egy ennél kidolgozottabb csomagolást.
Megjegyzés: A Galápagos-szigeteket magyarul és a legtöbb nyelven – mint ahogy eredetileg a spanyolban – ékezettel írják. A Nespresso kávékapszula nevében nem elírás az ékezet kihagyása, ők így használják.
A Nespresso saját közlése szerint a kávéban “édes-gabonás és kekszes jegyek mutatkoznak meg, pörkölt karakterét kakaós ízjegyek fedik fel.”
Saját tapasztalatom szerint a kávéra kevésbé jellemző ez a fajta gabonás-kakaós, fűszeres jelleg, bár természetesen ezek az ízek is ott vannak. Megtalálható benne viszont egyfajta savanykás ízvilág, ami habár manapság nagyon divatos, személyesen számomra nem annyira vonzó.
Habár a Nespresso ezt a kávét nem javasolja ristrettoként fogyasztani, mi egy véletlen folytán mégis kipróbáltuk, és azt kell hogy mondjam, hogy ennek a kapszulának ez áll jól!
Próbáld ki simán ristrettóként, vagy igazán különlegességként úgy, hogy két kapszulát főzöl le a Nespresso galapagosból egy bögrébe ristrettoként, és felöntöd kb. 1 dl mandulatejjel. Tökéletes, fűszeres és különleges ízvilág, igazi kávéházi illatok fognak meglepni ebben az esetben!
Javasolt fogyasztás: Eszpresszó, ristretto
Nespresso Galapagos Exclusive Edition rendelés
A Galapagos kávékapszula csak időszakosan érhető el. Elképzelhető, hogy a fenti linkre kattintva a Nespresso más, akciós kínálata jelenik meg.
Szólj hozzá! Kilépés a válaszból
A nevem, e-mail-címem, és weboldalcímem mentése a böngészőben a következő hozzászólásomhoz.
Nespresso Rio de Janeiro Espresso
Nespresso Cafezinho do Brasil
Nespresso Nicaragua La Cumplida Refinada
Mandulatejes Nespresso Cocoa truffle
Illatos-aromás jegeskávé krémes fagyival és tejszínhabbal
Nespresso Lungo Nespresso Master Origins Nespresso World Explorations Nespresso ízesített kapszula
Kávékapszula online · © Flizor Média Kft. · Kávékapszulák, Nespresso kapszula, kapszulás kávé, kávé receptek